Το **Γ17 πλους** (Γ17+) (*σερβικά : Г17 плус*) ήταν ένα φιλελεύθερο-συντηρητικό πολιτικό κόμμα στη Σερβία, που υπήρχε από το 2002 μέχρι το 2013, όταν συγχωνεύθηκε στο κόμμα Ηνωμένες περιοχές της Σερβίας.

Ιδρύθηκε ως μη κυβερνητική οργάνωση που ασχολείται με οικονομικά θέματα και το 2002 το μετέτρεψαν σε πολιτικό κόμμα που έγινε μέρος πολλών εκάστοτε κυβερνήσεων συνασπισμού στη Σερβία καθ' όλη τη δεκαετία του 2000 και στις αρχές της δεκαετίας του 2010.

Ιστορία
-------

Το Γ17 πλους ιδρύθηκε το 1997 ως μια μη κυβερνητική οργάνωση (ΜΚΟ) στη Σερβία, στη συνέχεια μια ομοσπονδιακή μονάδα στο πλαίσιο της ΟΔ της Γιουγκοσλαβίας. Η οργάνωση αποτελείται από οικονομικούς εμπειρογνώμονες που είχαν οικονομική στήριξη από τις Ηνωμένες Πολιτείες μέσω του *National Endowment for Democracy*. Έγινε πολιτικό κόμμα στις 15 Δεκεμβρίου 2002 με τον Μίρολιουμπ Λάμπους ως πρώτος πρόεδρος του.

Κατά την πρώτη εκλογική αναμέτρηση που συμμετείχε στις βουλευτικές εκλογές του 2003, το Γ17 πλους έλαβε 11,5% των ψήφων και 34 έδρες στην Εθνοσυνέλευση .

Τον Μάρτιο του 2004, το Γ17 + σχημάτισε κυβέρνηση συνασπισμού με το Δημοκρατικό κόμμα της Σερβίας το Σερβικό Κίνημα Ανανέωσης και το Νέα Σερβία. Τον Μάιο του 2006 ο Μίρολιουμπ Λάμπους παραιτήθηκε από αρχηγός του κόμματος και αντικαταστάθηκε από τον Μλάντιαν Ντίνκιτς. Την 1η Οκτωβρίου 2006, το κόμμα εγκατέλειψε τον κυβερνητικό συνασπισμό μετά την αποτυχία της κυβέρνησης να βρει και να εκδώσει στη Χάγη τον φυγόδικο Ράτκο Μλάντιτς.

Στις εκλογές του 2007 το κόμμα έλαβε 6,82% των ψήφων και 19 έδρες στο κοινοβούλιο. Επίσης έλαβε μόνο μία έδρα στην κοινοτική συνέλευση του Κοσσυφοπεδίου και των Μετοχίων.

Το 2010 το Γ17 + συμμετείχε στον συνασπισμό κομμάτων Ηνωμένες περιοχές της Σερβίας, ένας συνασπισμός πολιτικών κομμάτων και ομάδων με έμφαση την αποκέντρωση και την περιφερειακή ανάπτυξη της Σερβίας. Τον Απρίλιο του 2013 το Γ17+ συγχωνεύθηκε πλήρως στις Ηνωμένες περιοχές μετατρέποντάς το σε ένα νέο πολιτικό κόμμα.

Πρόεδροι
--------

| Πρόεδρος | Born-Died | Από | Εώς |
| --- | --- | --- | --- |
| Μίρολιουμπ Λάμπους |  | 1947– | 15 Δεκεμβρίου 2002 | 16 Μαΐου 2006 |
| Μλάντιαν Ντίνκιτς |  | 1964– | 16 Μαΐου 2006 | 21 Απριλίου 2013 |
|

Εκλογικά αποτελέσματα
---------------------


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

Εθνοσυνέλευση της Σερβίας| Εκλογές | # Ψήφοι |  % | # Έδρες | +/- | Σημειώσεις | Κυβέρνηση |
| --- | --- | --- | --- | --- | --- | --- |
| 2003 | 438,422 | 11.46% | 31 / 250 | Αύξηση 31 | Συνασπισμός με το Σοσιαλδημοκρατικό κόμμα Σερβίας | Κυβέρνηση |
| 2007 | 275,041 | 6.82% | 19 / 250 | Μείωση 12 |  | Κυβέρνηση |
| 2008 | 1,590,200 | 38.42% | 24 / 250 | Αύξηση 5 | με τον Συνασπισμό Για μία Ευρωπαϊκή Σερβία | Κυβέρνηση |

Παραπομπές
1. ↑  Elisabeth Bakke (2010). *Central and East European party systems since 1989*. *Central and Southeast European Politics since 1989*. Cambridge University Press. σελίδες 78, 80. ISBN 978-1-139-48750-4.
2. ↑  «Hearing of the Commission on Security & Cooperation in Europe». National Endowment for Democracy. 1998-12-10. Αρχειοθετήθηκε από το πρωτότυπο στις 2006-03-30.. Ανακτήθηκε στις 2009-04-01.
3. ↑  «Kosovo Serbs convene parliament; Pristina, international authorities object». Southeast European Times. 2008-06-30.. Ανακτήθηκε στις 2008-07-01.
4. ↑  Osnovani Ujedinjeni regioni Srbije Αρχειοθετήθηκε 2012-03-06 στο Wayback Machine. (in Serbian)

 |